03/vol. 5 Jurnalul Oficial al Uniunii Europene 155 31986R1473 L 133/36 JURNALUL OFICIAL AL COMUNITĂȚILOR EUROPENE 21.5.1986 REGULAMENTUL (CEE) NR. 1473/86 AL CONSILIULUI din 13 mai 1986 de modificare a Regulamentului (CEE) nr. 2759/75 privind organizarea comună a piețelor în sectorul cărnii de porc CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 43, având în vedere propunerea Comisiei (1), având în vedere avizul Adunării (2), întrucât Regulamentul (CEE) nr. 2759/75 (3), modificat ultima dată de Regulamentul (CEE) nr. 3768/85 (*, prevede la articolul 20 că, atunci când libera circulaţie a produselor aparţi- nând sectorului cărnii de porc este limitată din cauza măsurilor adoptate în domeniul poliției veterinare sau sanitare, se pot lua măsuri de susținere a pieței; întrucât măsurile menționate se limi- tează strict în prezent la piețele afectate de această limitare a libe- rei circulaţii; întrucât eventualele restricții la importurile în țările terțe ale unor produse originare dintr-un stat membru afectat într-o parte a teritoriului său de o epizootie pot avea consecințe grave asupra tuturor exporturilor statului membru respectiv; întrucât este așadar necesar să se extindă posibilitatea adoptării, în astfel de cazuri, a unor măsuri de susţinere a pieţei pe întreg teritoriul unui stat membru, ADOPTĂ PREZENTUL REGULAMENT: Articolul 1 Articolul 20 din Regulamentul (CEE) nr. 2759/75 se înlocuiește cu următorul text: „Articolul 20 Pentru a ține seama de limitările schimburilor comerciale intracomunitare sau cu ţările terțe datorită aplicării unor măsuri destinate combaterii răspândirii bolilor animalelor, în conformitate cu procedura prevăzută la articolul 24, se pot adopta măsuri excepţionale de susținere a pieţei afectate de aceste limitări. Aceste măsuri pot fi adoptate numai în măsura și pe durata strict necesară susţinerii pieţei respective.” Articolul 2 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 13 mai 1986. 1 () JOC85,144.1986, p. 83. () Aviz emis la 17 aprilie 1986 (nepublicat încă în Jurnalul Oficial). () JOL282,1.11.1975,p. 1. () JOL 362, 31.12.1985, p. 8. Pentru Consiliu Președintele W. F. van EEKELEN